
AVIS 


La pièce que nous publions est tirée du 
manuscrit de la Bibliothèque du Roi n° 7218, 
folio 119, verso, col. 2. Nous ne pensons pas 
qu’elle existe dans d’autres manuscrits connus. 

Elle contient les noms, de la plupart des 
objets nécessaires au Villain, ou villageois, 
qui se mettait eji ménage. Cette nomencla¬ 
ture n’est pas sans intérêt pour celui qui 
étudie les mœurs du vieux temps, et qui 
cherche à s’en instruire dans nos anciens ri- 
meurs. On remarquera que les noms de la 
plupart des objets de première nécessité n’ont 
éprouvé de changement que dans les villes, 
et que, dans la plus grande partie de la 
France, les anciennes dénominations se sont 
conservées dans le langage des villageois. 

Nous avons donné l’interprétation d’un 

petit nombre de mots sur lesquels le Glos¬ 
saire de M. de Roquefort est resté muet, et 
nous avons accueilli avec reconnoissance de 
curieuses notes que notre ami M. Francisque 
Michel a eu la complaisance de nous com¬ 
muniquer. 


Paris, juin i833. 

L. J. N. MONMERQUÉ, 

Membre de l'Institut royal de France 
( Académie des Inscriptions et Belles-Lettres). 

DE 


L’OUSTILLEMENT 

AU VILLAIN. 


Homme qui se marie ^ 

Molt par fet grant folie 

S’il n’est si estorez r 

h 

Et de pain et de blez i 

Et de fuerre et de paille 
Que nule rien n’i faille: 

Tost en est assotez 
Et de la gent blasmez. 

Li prestres del moustier 
Li demaine dangier; 

Si voisin ensement 
En parolent sovent. 

Se de piège a mestier 
Nus ne li veut aidier, 

Et se il n’a que prendre 

DE L’OUSTILLEMENT 
Tant a-il mains à rendre. 

Si le piège à envis 
Li granz et li petis, 

Et se il se corouce 
Et sa famé regrouce, 
Maudient l’assamblée ; 

Or sont à la meslée, 

Si venist miex, ce croi, 

Que chascuns fust par soi. 

Or vous vueil aconter 
Com se doit estorer 
Homme qui famé prent. 
Sachiez tout vraiement 
Qu’il li covient meson 
Et bordel et buiron 1 ; 

En l’un mete son grain, 

Et en l’autre son fain, 

Et en la tierce maingne, 

Que riens ne li soufraingne. 

li covient fouier, 

Et la busche el buchier 
Et le bacon au feste, 

S’en menjust à la feste. 

Si n’envoit mie au vin, 

Mès chascun jor matin 


1 Petite cabane. 

AU YILLAIN. 

Envoit à la fontaine 
Por une buire plaine : * * 

De cele boive assez 
Qu’il ne soit enyvrés ; 

Tost est d’avoir délivre 
Homme qui trop s’enyvre. 

Se li covient les feves, 

Et les chois et les reves, 

Et aus et porions 1 , 

Et civos a et oingnons ; 

Et la cuve à baingnier, 

Charrette à charrier, 

Et sele charretière, 

Et forrel et dossiere, 

Trais et avaléoire, 

Penel et menéoire, • 

Crameillie de fer 
Et craisset en yver. 

Se li covient trepier 
Et paiele et andier, 

Et le pot et la louce 
Où la porée grouce, 

Le grail et le croc 
A trere de son pot 


* Poireaux. Voy. le Suppl, au Gloss., p. »46, eol. i. 
1 Civettes, ou ciboules. 

IO DE L’OUSTILLEMENT 

La char quant ele ert quite, 
Qu’il nfe s'arde ne cuise ; 
Tenailles et souflet 
A fere son fouet, 

Mortier et molinel 
Et pilete et pestel. 

Se li covient coingnié 
Trenchant et enmanchié, 
Doléoire et cisel 
Esmolu de novel, 

Besagüe d’acier, 

Tarere por percier, 

Fers à fere mortoise 
Et en pierre et en boise ; 

La lingne et le compas 
• Ice n’est mie gas ; 

Et se li covient roisne 1 
Et canivet et foisne a , 

Et engin à peschier, 

Et au col le panier 


1 Petit instrument d’acier propre à marquer les marchan¬ 
dises ; il est encore en usage, sous le même nom, parmi les 
marchands de vin. 

* Ce mot est encore en usage à Abbeville pour désigner 
un instrument de pêche en forme de trident, qui sert à pren¬ 
dre des anguilles. On l’appelle fouinette dans le Berry. 

AU VILLAIN. 

A métré son poisson, 

Quant il en a foison. 

Puis le covient armer 

Por sa terre garder 

Coterele et hiaumet, 

Maçuele et gibet, 

Arc et lance et espée, 

Se vient à la meslée. 

Au chevès soit couchie 

L’espée enroeillie, 

Qu’il n’ait soing d’estoutie 

Ne d’esmovoir folie. 

Tost est un homme mort 

Soit à droit, soit à tort, 

Par une sajetele ; 

Tele œvj-e n’est pas bele 

Par petite achoison, 

Ce nous dit la reson. 

Se ait son viez escu 

A la paroit pendu ; 

Por ce, se il n’est bel, 

Acesmez de novel, 

N’est-il mie mains durs: 

• 7 

De ce sui toz séurs. 

A son col le doit pendre 
Por sa terre desfendre ; 
Mès gart qu’il ne soit miç 
Devant à I’e^cremie, 

DE L’OUSTILLEMENT 
Quar il feroit que fols 
S’il est aus premiers cops : 
Tels vient aus premerains 
S’il ert des daarrains 
Qu’il n’i perdist jà rien; 

De ce savons-nous bien. 

Toz jors soit en porpens 
De revenir par tens 
S’il puet à sa meson ; 

Et si ait son gaignon 
Si afetié et duit 
Que il n’abait par nuit 
Se il ne set por qoi, 

Ainçois se tiengne qoi. 

Et se li covient huches 
Et corbeillons et cruches, 

Le chat aus soris prendre, 
Por les huches desfendre, 

Et le banc el fouier, 

Et la table à mengier. 

Se li covient en haut 
Le chasier sus le baus 
Aus frommages garder, 

Et l’eschiele à monter, 
Trepier et chauderon 
A brasser son boillon. 

Quanjt ce revient au tens 
En quaresme, es av^is, 


i 

AU VILLAIN. 

Et si reface en mars 
Assez cueillir des hars 
A la charrue joindre; 
L’aguillon au buef poindre 
N’i doit estre oubliez ; 

Et port comme senez, 

Par derrier son crépon, 
Ou sarpe, ou faucillon 
A ses hars détrenchier 
Se il en a mestier, 

Besche ou hache d’acier 
Aus busches esracier. 

Tout traie à gaaignage, 

Si fera molt que sage. 

Et se li covient herche, 
La civière et la fesche, 

Le sarcel enhanter, 

Por les chardons oster. 

Se li covient faucille 
Et alesne et estrille, 

Coutel à pain taillier 
Et la jarce d’acier, 

La keus et le fuisil 
A aguisier l’ostil. 

Les aguilles poingnanz 
Et les forces trenchanz. 
Sollers et estivaus, 

Et chauces et housiaus, 



i4 DE L’OUSTILLEMENT 

Cotele et sorcotel, 

Chaperon et chapel, 

Corroie et couteliere, 

Et borse et aumosniere, 

Et moufles bien cuiriés 
De novel afétiés, 

A espines cueillir 
Por son seignor servir, 

Por fere heriçon 
Tout entor sa meson. 

Puis ait pendu au laz 
Le crible et le saaz, 

Chaelit à gésir 
Et la met à pestrir. 

Se li covient le four 
Et les forchons entour. 

S’il a la barbe uslée 1 , 

N’en face jà posnée, 


1 Ce mot, qui paroît signifier brûlé, grillé , se retrouve 
dans le Roman de Godefroi de Bouillon. 

Or est li rois Tafurs auques esvertués ; 

Et il et sa compaigne, dont il i ot assés y 
A lor coutels qu’il ont trençans et afilés 
Escorçoient les Turs aval par mi les prés. 

Voiant païens, les ont par pièces decolpés , 

En l’eve et ès carbons les ont bien quisinés, 

Mes soit de bele hère 
Et face bele chière, 

Quar bon est le mestier 
Où l’en puet gaaignier. 

Se li covient saunière 
A son feu par derrière, 

Toraille à brais sechier ; 

Ne li doit anoier 
De lui bien estorer, 

Quar il en doit prester 
A son voisin sovent 
Se besoing le sorprent. 

Les pilons et la pile, 

N’el tenez pas à guile 
Le sac et le boissel, 

Le van et le rastel; 

Picois 1 , coingnié et pele, 


Voientiers les manj uent sans pain tos dessalés ; 

Et dist li uns à l’autre : « Molt est cis savourés, 

Mius vaut que cars de porc ne que bacons ullés. » 

(Manuscrit de la Bibliothèque royale, supplément françois, 
n° 54o 8 , fol. 80 , v°, col. a, v. 10 .) 

1 Ce mot n’a pas le sens restreint que lui donne M. de 
Roquefort dans son Glossaire de la Langue romane , en effet, 

16 DE L’OUSTILLEMENT 

Se la mesons est tele. 

A-il de plus mestier 
A son seignor aidier ? 

Oïl, par le mien chief! 
Encore i a plus grief, 

Quar se il ne l’avoit, 

Querre li covendroit 
Hanas et escueles 
Et platiaus et foisseles, 
Granz gates et menues; 

Por ce s’el sont fendues 
Ne les get-en puer mie, 
Quar ce seroit folie. 

Le bers face devant 
Ainz que naisse l’enfant. 
Doit-il estre tout plain 
De drapiaus et d’estrain ; 

Et se ce est vallet, 

Se li quiere.j. auget 
Por baingnier estendu, 

Se ert ainçois créu ; 

Et se c’est baisselete, 


on lit dans le Roman de Godefroi de Bouillon, Ms. de ja 
cité , fol. 8a, v°, col. a, v. 11 : 

Dont 'véissiés no gent sor le pont arengier 
Et férir en le porte de grans picots d’acier, 

K’il le cuident abatre et fraindre et peçoier. 

AU Y 1 LLAIN. 17 

Se li quiere minette. 

Si sera miex fornie, 

Quar ce est la mestrie. 

Et se il bien li plaist, 

Si porchast que il ait 
Viaus, une vache à lait, 

Qu’il n’el mete en delait, 

A l’enfant alaitier 
Quant il en a mestier, 

Quar se saouls n’estoit 
Toute nuit ploerroit; 

Si toudroit le dormir 
Quant s’iroieût gésir 
Toz ceus de la meson, 

D’entor et d’environ, 

Et lendemain l’ouvraingne ; 

Ice n’est pas gaaingne. 

Por ce di-je sovent 
Et faz sermonement 
Que li fol se chastient, 

Quant li sage lor dient : 

Homme qui famé prent, 

S’il n’a estorement, 

N’ert jà tenuz por sage, 

A poissant ne à large ; 

Quar se il n’a que prendre 
Tant a-il mains à rendre. 

18 DE L’OUSTILLEMENT, etc. 
N’a garde de larron 
Qu’il li brist sa meson, 

Ne que par nul engien 
Li toille nule rien: 

Por ce n’ai-je que fere 
De nul rien atrere. 


EXPLICIT L’OUSTILLEMENT AU VILLAIN. 



Digitized by 


Google 


Digitized by v^,ooQLe 



Digitized by 


Google 




Digitized by 





Digitized by v^,ooQLe 






Digitized by 


Goo ^ 



Digjtized by 






Digitized by v^,ooQLe 





Digitized by 




Digitized by 


Google 



Digitized by 


Goog' ? 



Digitized by v^,ooQLe 





Digitized by 
—- 


Googk 



Digitized by 


Google 






Digitized by ^.o«)Qle 













